על מנת לקדם את האלבום, הכריזה טינשיי על צאת סיבוב ההופעות שלה "", עם ריי עמי כמפוע חימום שלה. תוך פחות משבוע לאחר הכרזת מכירה מוקדמת לכרטיסים, אזלו מספר תאריכים, מה שגרם להוספת תאריכים חדשים. סיבוב ההופעות יהיה זמין גם לקהל ברחבי העולם כאירוע קונצרטים בשידור חי, בשותפות עם מומנט האוס, שתהווה את "חווית הסיור הדיגיטלי האקסקלוסיבי", ומובטח כי הוא "מיוצר במיוחד עבור אוהדים בבית ברחבי העולם".
צ'רנוביצר אלגמיינה צייטונג
צ'רנוביצר אלגמיינה צייטונג (בגרמנית: Czernowitzer Allgemeine Zeitung, מילולית: העיתון הכללי של צ'רנוביץ) היה עיתון, שיצא לאור בצ'רנוביץ בגרמנית.
היסטוריה.
אלגמיינה צייטונג נוסד בראשית 1904 על ידי פיליפ מנצ'ל, אשר פרש מהנהלת העיתון צ'רנוביצר טאגבלאט. העיתון יצא לאור שש פעמים בשבוע. הוא היה כתוב בשפה גבוהה לרוב, תוך שימוש בביטויים מליציים. ב-1937 נסגר העיתון בפקודת "ממשלת גוגה-קוזה", כינוי לממשלה האנטישמית בראשות המפלגה הלאומית-נוצרית, ששלטה בממלכת רומניה באותן השנים. לאחר נפילת הממשלה ב-1938 יצא העיתון לאור במתכונת מחודשת.
הכח צ'רנוביץ
הכח צ'רנוביץ הייתה קבוצת כדורגל יהודית, אשר פעלה בצ'רנוביץ.
היסטוריה.
הקבוצה נוסדה בסביבות 1920. קבוצה בעלת שם זהה פעלה בשנים 1914-1910, עד שזו שינתה את שמה ל"מכבי צ'רנוביץ". ב-1926 העפילה הקבוצה לרבע גמר של אליפות בוקובינה בכדורגל. בין שחקני הקבוצה נמנה גדליהו פוקס. ב-25 בפברואר 1932 התמזגה קבוצת "הכח צ'רנוביץ" עם קבוצת מכבי, והיא המשיכה לשחק כחלק מקבוצה זו עד פירוקה על ידי שלטונות ברית המועצות ב-1940.
Don't Go Yet
Don't Go Yet (בעברית: אל תלך עדיין) הוא סינגל שהוקלט על ידי הזמרת-יוצרת האמריקאית-קובנית קמילה קביו. השיר יצא לאור ב-23 ביולי 2021, על ידי חברות התקליטים אפיק וסייקו מיוזיק, כסינגל ראשון מתוך האלבום, "Familia". זהו הסינגל הראשון של קביו מאז צאת הסינגל שלה "First Man" בשנת 2020.
רקע והכרזה.
ב-14 ביולי 2021, פרסמה קביו בעמוד האינסטגרם שלה תמונה שלה ובו הופיע הכיתוב בספרדית "" שמתורגם מספרדית לעברית כ"מוכן?". ב-16 ביולי, הודיעה קביו באמצעות חשבונות המדיה החברתית שלה כי "Don't Go Yet" יצא לאור ב-23 ביולי. לצד ההכרזה נחשפה גם את העטיפה של השיר. בה ניתן לראות את קביו לובשת עגילים גדולים ותלבושת שחורה יחד עם כפפות שחורות ארוכות. מעריצים רבים מתחו ביקורת על קביו בשל עיתוי הכרזתה הסינגל, והאשימו אותה בניסיון לפגוע בחברתה נורמני שעבר מלהקת פיפת' הרמוני, שהוציאה באותו יום את הסינגל שלה "Wild Side".
קביו סיפרה כי השיר והקליפ היו בהשראתם של מסיבות משפחתיות קובניות-מקסיקניות מילדותה, שם "כולם אוכלים ארוחת ערב, ואז אחרי שאתה שם כדור דיסקו זול עם אורות פתאום הסלון הופך להיות רחבת הריקודים."
קידום.
ב-23 ביולי 2021, קביו ביצעה את "Don't Go Yet" בתוכנית "הלילה בכיכובו של ג'ימי פאלון".
וידאו קליפ.
הווידאו קליפ הנלווה שצולם לשיר בוים על ידי פיליפה פרייס ופילאר זיטה, והועלה לערוץ היוטיוב שלה בשידור חי ב-23 ביולי 2021, בסמוך לצאתו של הסינגל עצמו.
תקציר.
הקליפ נפתח בזמן שהזמרת נוסעת במכונית בזמן שהיא מחליפה תחנות ברדיו. הצילומים הופכים למכונית צעצוע שעוברת בדרך עפר לבית מפואר, שם קביו מצלצלת בפעמון הדלת. בפנים מתקיימת מסיבה תוססת עם חברים ובני משפחה. היא מצטרפת לחגיגות בזמן שהיא שרה ורוקדת לשיר. לאחר מכן מוצגת הזמרת לבושה בשמלה שחורה עם איפור עיניים כחול ואדום, בזמן שהוא רוקד על השולחן. הסצנה הבאה מציגה את קביו אוחזת ברגלו של גבר מכיוון שהיא לא מוכנה שהוא יעזוב. הקליפ מציג את סוג ה"התכנסות המשפחתית חסרת הדאגות", המציגה רבים מבני משפחתו האמיתיים של קביו, כולל אביה, אחותה ובת דודה.
האוניברסיטה הרפואית של שלזיה
האוניברסיטה הרפואית של שלזיה (בפולנית: Śląski Uniwersytet Medyczny) היא אוניברסיטה בעיר קטוביץ שבפולין. לומדים בה 10,218 סטודנטים, וישנם 1,201 עובדי הוראה, מתוכם 295 פרופסורים.
ישנן חמש פקולטות: רפואה, רפואת שיניים, רוקחות, בריאות הציבור, מדעי הבריאות (כולל תארים בסיעוד, פיזיותרפיה, ותזונה). בחטיבת הלימודים באנגלית בפקולטות לרפואה ולרפואת שיניים לומדים 517 ו-57 סטודנטים בהתאמה.
האוניברסיטה הוקמה ב־20 במרץ 1948 בעיר ביטום בחבל שלזיה, ובדצמבר 1957 הוחלט להעבירה למשכנה הקבוע בעיר קטוביץ, בפרובינציית שלזיה.
בשנת 1996 הוכרה האוניברסיטה על ידי מחלקת החינוך של ארצות הברית והוקמה החטיבה ללימודי רפואה בשפה האנגלית. האוניברסיטה קיבלה מאז הכרה מצד כל 50 המועצות הרפואיות של כל המדינות בארצות הברית. בחטיבה האנגלית, רוב הסטודנטים הם מן המדינות ארצות הברית, שוודיה, נורווגיה, בריטניה, ישראל, ערב הסעודית, ניגריה ודרום אפריקה. סניף של התאחדות הסטודנטים לרפואה בארצות הברית (American Medical Students Association) הוקם על ידי תלמידי החטיבה בשנת 2002. לסטודנטים הישראלים של החטיבה יש אפשרות לסיים את השנים הקליניות של לימודיהם במרכז הרפואי ברזילי באשקלון ובבתי חולים אחרים בישראל.
באוניברסיטה יש שני מסלולים ללימודי רפואה: מסלול שש-שנתי במתכונת לימודים אירופאית, ומסלול ארבע-שנתי במתכונת לימודים אמריקאית לבעלי תואר ראשון רלוונטי.
משפט לקסל
בגאומטריה כדורית, משפט לקסל (באנגלית: Lexell's theorem) הוא תוצאה המאפיינת את המקום הגאומטרי של קודקודי כל המשולשים הכדוריים בעלי בסיס ושטח קבועים. המשפט נקרא על שם המתמטיקאי הפיני-שוודי אנדרס יוהאן לקסל שפעל ברוסיה, מחשובי מפתחי הטריגונומטריה והגאומטריה הכדורית במאה ה-18.
לקסל הציג את המשפט שלו כדוגמה לטענה לא טריוויאלית על עקומים על גבי ספירה דו-ממדית (טענה על מקום גאומטרי), האנלוגית באופן חלקי לטענות 37 ו-39 בספר הראשון של יסודות של אוקלידס. בגאומטריה אוקלידית דו-ממדית (מישורית), בהינתן צלע אחת (נניח "AB") של משולש, המקום הגאומטרי של כל הנקודות "C" כך שלמשולש "ABC" יהיה שטח השווה לערך נתון מסוים הוא זוג ישרים המקבילים לצלע הבסיס ("AB"), והנמצאים במרחק ממנה הנקבע על פי היחס בין שטח המשולש לאורכה. משפט לקסל מספק את התשובה לשאלה הזהה עבור המקרה של משולשים כדורים; במקרה זה, המקום הגאומטרי של "C" יהיה מעגל קטן מסוים, שאינו מצוי במרחק קבוע מן המעגל הגדול שעליו מונחת צלע הבסיס.
המשפט משך תשומת לב מסוימת מכמה מהמתמטיקאים הגדולים של המאה ה-18 ותחילת המאה ה-19, ביניהם לאונרד אוילר, יאקוב שטיינר, קרל פרידריך גאוס וניקולאי לובצ'בסקי, כולם מתוך שאיפה לפשט במקצת את הטיעון המקורי של לקסל, שעשה שימוש נרחב בנוסחאות מסוימות של טריגונומטריה כדורית הנקראות אנלוגיות נפייר. לובצ'בסקי אף חקר שאלה זהה עבור המישור ההיפרבולי, וגילה שבמקרה זה המקום הגאומטרי המתקבל הוא היפר-מעגל (hypercycle).
בניית המקום הגאומטרי המבוקש.
בהינתן נקודות formula_1 על מעגל גדול, נבנה מעגל גדול נוסף החותך את המעגל הגדול שעליו מונחת הקשת formula_2 בשתי נקודות המרוחקות במידה שווה מנקודת האמצע של הקשת
formula_2. כיוון שכך, אם נוריד גבהים formula_4 ו-formula_5 מ-"A" ו-"B" אל המעגל הגדול הנוסף הזה, אז אורכי הגבהים הללו יהיו זהים. כעת, נבחר כל נקודה formula_6 על המעגל הגדול השני ונמשיך את formula_7 עד לנקודה formula_8 כך ש-formula_6 תהיה אמצע הקשת formula_10. שוב, כתוצאה מאופן בניית המעגל הגדול השני, האנך formula_11 מ-"C" למעגל הגדול השני יהיה זהה באורכו ל-formula_4 ולפיכך גם ל-formula_5. כעת, תהי formula_14 נקודת החיתוך של formula_15 עם המעגל הגדול השני. אז, המשולשים הכדוריים formula_16 ו-formula_17 יהיו חופפים, מה שגורר ש-formula_14 היא נקודת האמצע של הקשת formula_15. כעת מכיוון ש-formula_20 חופף ל-formula_21 ו-formula_16 חופף ל-formula_17, נובע שלמשולש formula_24 אותו שטח כמו למרובע הכדורי formula_25. מכיוון שהשטח של המרובע formula_25 בלתי תלוי בבחירת formula_6 (זהו מרובע קבוע), נובע שלכל המשולשים הנבנים בדרך הזו יש שטח זהה. אולם מכיוון ש-formula_28 ו-formula_4 קבוע, נובע שהמקום הגאומטרי של הקודקוד השלישי formula_8 הוא עקומה שכל נקודה עליה מרוחקת מרחק זהה (השווה ל-formula_4) מן המעגל הגדול השני, וזו הרי ההגדרה של מעגל קטן המצוי במרחק שווה מן המעגל הגדול השני.
נשים לב שכשבנינו את המעגל הגדול השני, יכולנו לעשות זאת באינסוף דרכים שונות; כדי לבדוק איזה מעגל גדול יש לבחור כך ששטח המשולש formula_24 יהיה שווה לערך המבוקש, אין מנוס מלהיעזר בנוסחאות הטריגונומטריה הכדורית.
פוקמושיצ'ה
פוּקָמוּשיצָ'ה (ביפנית: 深蒸し茶, "תה באידוי עמוק") הוא סוג של תה ירוק, המיוצר ביפן.
פוקמושיצ'ה הוא תת-סוג של התה הירוק סנצ'ה, שעיבודו כולל אידוי שמטרתו עצירת תהליך הפרמנטציה.
לייצור פוקמושיצ'ה עלי התה מאודים לפחות במשך דקה, פי 2–3 מהסנצ'ה הרגיל. כתוצאה מהחימום הארוך על ידי הקיטור, העלה הופך לצהוב ורקמתו נפגעת, אך צבע התה שהוכן הופך לכהה יותר והטעם למתוק וחזק יותר. פוקמושיצ'ה נחלט מהר יותר מהסנצ'ה הרגיל, אך ריחו חלש מזה של הסנצ'ה.
סוג תה זה פותח בראשית שנות החמישים בניסיון להפחית את המרירות של תה ירוק המגיע מאזורים מסוימים ביפן. כיום סוג תה זה יכול להיות גם מתוק וגם מר.
סיון ארבל (זמרת)